Lestene
Lestene ir ciems Tukuma novada Lestenes pagastā, pagasta centrs. Izvietojies autoceļu krustojumā pie Bražu grāvja ietekas Lestenes upē 24 km no novada centra Tukuma un 72 km no Rīgas. Apdzīvotā vieta izveidojusies pie bijušās Lestenes muižas (Lesten) centra. Izaugusi pēckara gados kā padomju saimniecības «Lestene» un ciema padomes centrs. Lestenē atrodas apvienotās Irlavas un Lestenes pagastu pārvaldes pakalpojumu centrs, bērnudārzs, tautas nams, bibliotēka, feldšeru un vecmāšu punkts. Lestenes muižas apbūve un Lestenes luterāņu baznīca ir valsts nozīmes arhitektūras pieminekļi. Pēc 2000. gada pie baznīcas ierīkoti Brāļu kapi, kuros apbedīti 2. pasaules karā kritušie Latviešu leģiona karavīri.